text: Må vente halvt døgn på besked om kaserne
  13 oktober 2014 kl. 18.38
  Medlemmerne af Fredericia Byråd blev mandag aften orienteret om fremtiden for Bülows kaserne på et ekstraordinært, lukket møde. Men borgerne må vente et halvt døgn på at få besked.
  Borgerne vil først i løbet af tirsdag blive oplyst om, hvad mødet drejede sig om.
  - Vi ved, at det er kasernen, vi skal diskutere, og at vi skal have en opdatering på sagen, men det er alt, hvad vi har fået at vide, lød det i løbet af mandag fra Jean Brahe (K) til Fredericia Dagblad.
  Fredericia Kommune ønsker at købe kasernen for 32 mio. kr. Og Udlændingestyrelsen er interesseret i at bruge den tomme kaserne som flygtningecenter.
  